***Organizarea și funcționarea serviciilor de iluminat public***

Cadrul juridic unitar privind înfiinţarea, organizarea, gestionarea, finanţarea, exploatarea, monitorizarea şi controlul furnizării/prestării reglementate a serviciului de iluminat public este stabilit în ***Legea serviciilor de iluminat public nr. 230/2006, cu modificările și completările ulterioare.***

Serviciul de iluminat public face parte din sfera serviciilor comunitare de utilități publice şi cuprinde totalitatea acţiunilor şi activităţilor de utilitate publică şi de interes economic şi social general desfăşurate la nivelul unităţilor administrativ-teritoriale sub conducerea, coordonarea şi responsabilitatea autorităţilor administraţiei publice locale, în scopul asigurării iluminatului public.

**Serviciul de iluminat public cuprinde** :

* iluminatul stradal-rutier = iluminatul cailor de circulație rutiera;
* iluminatul stradal-pietonal = iluminatul cailor de acces pietonal;
* iluminatul arhitectural = iluminatul destinat punerii în evidenta a unor monumente de arta sau istorice ori a unor obiective de importanţa publică sau culturala pentru comunitatea locală;
* iluminatul ornamental = iluminatul zonelor destinate parcurilor, spatiilor de agrement, piețelor, târgurilor şi altora asemenea;
* iluminatul ornamental-festiv = iluminatul temporar utilizat cu ocazia sărbătorilor şi altor evenimente festive;

al comunelor, oraşelor şi municipiilor.

**Atribuțiile autorităților administrației publice locale**

Autorităţile deliberative ale unităţilor administrativ-teritoriale au competenţă exclusivă, ce poate fi exercitată şi prin intermediul asociaţiilor de dezvoltare intercomunitară cu obiect de activitate serviciul de iluminat public, în tot ceea ce priveşte:

  a) aprobarea strategiilor locale de înfiinţare, organizare, gestiune şi funcţionare a serviciului de iluminat public ;

  b) aprobarea programelor de investiţii privind înfiinţarea, dezvoltarea, modernizarea şi reabilitarea infrastructurii tehnico-edilitare aferente serviciului;

  c) aprobarea regulamentelor şi a caietelor de sarcini ale serviciului;  
  d) adoptarea modalităţii de gestiune şi aprobarea documentaţiilor de organizare şi derulare a procedurilor de delegare a gestiunii;

  e) aprobarea indicatorilor de performanţă ai serviciului.

**Aprobarea strategiilor locale ale SIL**

**Aprobarea programelor de investiții infrastructură**

**Aprobarea regulamentelor si a caietelor de sarcini a serviciului**

**Aprobarea indicatorilor de performanta SIL**

**Adoptarea modalității de gestiune**

* Sistemul de iluminat public destinat exclusiv prestării serviciului de iluminat public este parte componenta a infrastructurii tehnico-edilitare a unităţilor administrativ-teritoriale care, în conformitate cu Legea serviciilor comunitare de utilități publice nr. 51/2006, aparțin proprietăţii publice a acestora şi se evidențiază şi se inventariază în cadastrele imobiliar-edilitare ale unităţilor administrativ-teritoriale.
* În cazul în care serviciul de iluminat public se realizează utilizând elemente ale sistemului de distribuţie a energiei electrice, autorităţile administraţiei publice locale au drept de folosinţă cu titlu gratuit asupra infrastructurii sistemului de distribuţie a energiei electrice, pe toata durata existentei acesteia, pe baza unui contract încheiat între autorităţile administraţiei publice locale şi proprietarul sistemului de distribuţie a energiei electrice. Prin acest contract se reglementează toate aspectele cu privire la asigurarea condiţiilor pentru prestarea serviciului de iluminat public, cu respectarea echitabila a drepturilor şi obligaţiilor tuturor părţilor implicate. Acest contract se încheie în baza contractului-cadru privind folosirea infrastructurii sistemului de distribuţie a energiei electrice pentru realizarea serviciului de iluminat public emis prin ordin comun al președinților A.N.R.E. şi A.N.R.S.C. nr. 5/93/2007.
* În cazul în care autorităţile administraţiei publice locale vor sa dezvolte serviciul de iluminat public utilizând infrastructura sistemului de distribuţie a energiei electrice existent, proprietarul sistemului de distribuţie a energiei electrice este obligat sa accepte utilizarea solicitată, în conformitate cu prevederile contractului-cadru.  
   Refuzul proprietarilor sistemului de distribuţie a energiei electrice de a încheia contractul obliga operatorul de distribuţie a energiei electrice să asigure continuitatea serviciului până la pronunțarea unei hotărâri judecătoreşti definitive.
* Utilizarea unor elemente ale sistemului de distribuţie a energiei electrice pentru servicii şi activităţi publice, altele decât iluminatul public, se face cu aprobarea autorităţilor administraţiei publice locale.

***Organizarea și funcționarea serviciului de alimentare cu apă și/sau de canalizare***

1. ***Aprobarea Regulamentului serviciului și a Caietului de sarcini pentru serviciul de iluminat public***

*Se elaborează și se aprobă prin H.C.L. sau Hotărâre ADI în conformitate cu :*

* ***Regulamentul-cadru al serviciului de iluminat public aprobat prin Ordinul Președintelui A.N.R.S.C. nr. 86/2007 – click aici***
* ***Caietul de sarcini – cadru aprobat prin Ordinul Președintelui A.N.R.S.C. nr. 87/2007 – click aici***

1. ***Stabilirea modalității de gestiune***

Modalitatea de gestiune a serviciilor de utilităţi publice se stabileşte prin hotărâri ale autorităţilor deliberative ale unităţilor administrativ-teritoriale, în baza unui studiu de oportunitate, în funcţie de natura şi starea serviciului, de necesitatea asigurării celui mai bun raport preţ/calitate, de interesele actuale şi de perspectivă ale unităţilor administrativ-teritoriale, precum şi de mărimea şi complexitatea sistemelor de utilităţi publice

**Gestiunea serviciilor de utilităţi publice se organizează şi se realizează în următoarele modalităţi:**

**a) gestiune directă;**

**b) gestiune delegată.**

***Gestiunea serviciului de iluminat public***

Autorităţile administraţiei publice locale sunt libere să hotărască asupra modalităţii de gestiune a serviciilor de utilităţi publice aflate sub responsabilitatea lor.

Autorităţile administraţiei publice au posibilitatea de a gestiona **în mod direct serviciile de utilităţi publice** în baza unei **hotărâri de dare în administrare** sau de a încredinţa gestiunea acestora, respectiv toate ori numai o parte din competenţele şi responsabilităţile proprii privind furnizarea/prestarea unui serviciu de utilităţi publice ori a uneia sau mai multor activităţi din sfera respectivului serviciu de utilităţi publice, **în baza unui contract de delegare a gestiunii.**

Gestiunea serviciilor de utilităţi publice se organizează şi se realizează în următoarele modalităţi:

a) gestiune directă;

  b) gestiune delegată.

**Gestiunea directă** se realizează prin intermediul unor operatori de drept public sau privat, care pot fi :

* servicii publice de interes local sau judeţean, specializate, cu personalitate juridică, înfiinţate şi organizate în subordinea consiliilor locale sau consiliilor judeţene, după caz, prin hotărâri ale autorităţilor deliberative ale unităţilor administrativ-teritoriale respective;
* societăţi reglementate de Legea nr. 31/1990, republicată, cu modificările şi completările ulterioare, **cu capital social integral al unităţilor administrativ-teritoriale, înfiinţate de autorităţile deliberative ale unităţilor administrativ-teritoriale respective.**

**Gestiunea delegată** se realizează prin intermediul unor operatori de drept privat care pot fi :

a) societăţi reglementate de Legea nr. 31/1990, republicată, cu modificările şi completările ulterioare, cu capital social privat;

b) societăţi reglementate de Legea nr. 31/1990, republicată, cu modificările şi completările ulterioare, cu capital social mixt.

**Procedura de atribuire a contractelor de delegare a gestiunii** se stabileşte, după caz, conform prevederilor Legii nr. 98/2016 privind achiziţiile publice, Legii nr. 99/2016 privind achiziţiile sectoriale şi Legii nr. 100/2016 privind concesiunile de lucrări şi concesiunile de servicii.

Din punct de vedere a raporturilor dintre autoritățile administrației publice locale și operatorii serviciului de iluminat public, schematic, se poate concluziona că există trei tipuri de operatori :

**Operator regional**

**Operator local**

**Serviciul public local – SP**

***Hotărâre de dare în administrare***

***Contract de delegare a gestiunii***

*AAPL /ADI OL/OR*

**Obiectul contractelor de delegare a gestiunii serviciului de iluminat public:**

* **activităţile de operare propriu-zisă - gestionare, administrare, exploatare, întreţinere, precum şi**
* **activităţile de pregătire, finanţare şi realizare a investițiilor din infrastructura aferenta serviciului de iluminat public.**

***III. Indiferent de modalitatea de gestiune aleasă, operatorii prestează serviciul de iluminat public, în baza licenței eliberată de A.N.R.S.C. conform prevederilor Regulamentului privind acordarea licențelor în domeniul serviciilor de utilități publice, aprobat prin Hotărârea Guvernului nr. 745/2007 – ( click aici)***

***IV.Utilizatorii şi beneficiarii serviciului de iluminat public***

* Utilizatorii serviciului de iluminat public sunt fie autorităţile administraţiei publice locale, fie asociaţiile de dezvoltare comunitara constituite cu acest scop.
* Sunt beneficiari ai serviciului de iluminat public comunitățile locale în ansamblul lor sau, în cazul unei asociaţii de dezvoltare comunitara, comunitățile locale componente.
* Autorităţile administraţiei publice locale, în calitate de reprezentante ale comunităților locale şi de semnatare ale contractelor de delegare a gestiunii, sunt responsabile de asigurarea serviciului de iluminat public, de respectarea regulamentului serviciului şi a prevederilor prezentei legi.

***V. Obligațiile financiare ale prestatorilor serviciilor de alimentare cu apă și de canalizare :***

* Depunerea declarațiilor și achitarea contribuției, potrivit Ordinul Președintelui A.N.R.S.C.,nr. 79/ 2017, cu modificările și completările ulterioare  - ( click aici + link portal on line )
* Achitarea tarif de menținere licență, potrivit [Ordinului Președintelui ANRSC privind modificarea tarifelor de acordare şi menţinere a licenţelor/autorizaţiilor eliberate în domeniul serviciilor comunitare de utilităţi publice](http://www.anrsc.ro/wp-content/uploads/2018/11/Ordin-tarife-510.pdf)– (click aici )

***VI. Căi de atac - Extras din Legea contenciosului administrativ nr. 554/2004, cu modificările si completările ulterioare***

*"Obiectul acţiunii judiciare*

1. *Persoana vătămată într-un drept recunoscut de lege sau într-un interes legitim printr-un act administrativ unilateral, nemulţumită de răspunsul primit la plângerea prealabilă sau care nu a primit niciun răspuns în termenul prevăzut la art. 2 alin. (1) lit. h), poate sesiza instanţa de contencios administrativ competentă, pentru a solicita anularea în tot sau în parte a actului, repararea pagubei cauzate şi, eventual, reparaţii pentru daune morale.*

*De asemenea se poate adresa instanţei de contencios administrativ şi cel care se consideră vătămat într-un drept sau interes legitim al său prin nesoluţionarea în termen sau prin refuzul nejustificat de soluţionare a unei cereri, precum şi prin refuzul de efectuare a unei anumite operaţiuni administrative necesare pentru exercitarea sau protejarea dreptului sau interesului legitim.*

*Motivele invocate în cererea de anulare a actului nu sunt limitate la cele invocate prin plângerea prealabilă."*

* **articolul 8 alin. (1)**

*Recursul*

*"(1) Hotărârea pronunţată în primă instanţă poate fi atacată cu recurs, în termen de 15 zile de la comunicare."*

* *art.20 alin. (1)*